18-வது ஆசிய விளையாட்டுப் போட்டிகள் இந்தோனேசியாவில் நடைபெற்றுவருகின்றன. இதில் இந்திய வீரர், வீராங்கனைகள் கலந்துகொண்டு பதக்கங்களைக் குவித்துவருகின்றனர். 100 மீட்டர் ஓட்டம், உயரம் தாண்டுதல், குண்டு எறிதல், 200 மீட்டர் ஓட்டம், நீளம் தாண்டுதல், ஈட்டி எறிதல், 800 மீட்டர் ஓட்டம் ஆகிய 7 விளையாட்டுகளை உள்ளடக்கியது ஹெப்டத்லான் போட்டி. இந்த 7 விளையாட்டுகளிலும் சேர்த்து சிறப்பாகச் செயல்பட்டு, அதிகப் புள்ளிகளைப் பெறுபவருக்கு தங்கப்பதக்கம் கிடைக்கும். அந்த வகையில், இந்தியா சார்பில் ஸ்வப்னா பர்மன், பூர்ணிமா ஹெம்பிராம் ஆகியோர் பங்கேற்றனர். நேற்று, பெண்களுக்கான ஹெப்டத்லானில் 4 பந்தயங்கள் முடிந்தன. இன்று காலை நீளம் தாண்டுதல், ஈட்டி எறிதல் ஆகிய பந்தயங்கள் நடந்தன.